CELEX: 32017D1851
Language: et
Date: 2017-10-11 00:00:00
Title: Komisjoni rakendusotsus (EL) 2017/1851, 11. oktoober 2017, millega muudetakse otsuse 92/260/EMÜ II lisa E osa seoses hobuste Aafrika katku käsitlevate nõuetega, mis kehtivad ajutiselt Alžeeriast, Kuveidist, Marokost, Omaanist, Katarist, Tuneesiast ja Türgist imporditud registreeritud hobuste suhtes, ning otsuse 2004/211/EÜ I lisa seoses Araabia Ühendemiraatide lisamisega kolmandate riikide ja nende osade loetellu, millest liikmesriigid lubavad importida elushobuslasi ning hobuslaste spermat, munarakke ja embrüoid (teatavaks tehtud numbri C(2017) 6775 all) (EMPs kohaldatav tekst )

13.10.2017   
            
            
               ET
            
            
               Euroopa Liidu Teataja
            
            
               L 264/20
            
         KOMISJONI RAKENDUSOTSUS (EL) 2017/1851,
   11. oktoober 2017,
   millega muudetakse otsuse 92/260/EMÜ II lisa E osa seoses hobuste Aafrika katku käsitlevate nõuetega, mis kehtivad ajutiselt Alžeeriast, Kuveidist, Marokost, Omaanist, Katarist, Tuneesiast ja Türgist imporditud registreeritud hobuste suhtes, ning otsuse 2004/211/EÜ I lisa seoses Araabia Ühendemiraatide lisamisega kolmandate riikide ja nende osade loetellu, millest liikmesriigid lubavad importida elushobuslasi ning hobuslaste spermat, munarakke ja embrüoid
   
      
         (teatavaks tehtud numbri C(2017) 6775 all)
      
   
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 13. juuli 1992. aasta direktiivi 92/65/EMÜ, milles sätestatakse loomatervishoiu nõuded ühendusesiseseks kauplemiseks loomade, sperma, munarakkude ja embrüotega, mille suhtes ei kohaldata direktiivi 90/425/EMÜ A (I) lisas osutatud ühenduse erieeskirjades sätestatud loomatervishoiu nõudeid, ning nende impordiks ühendusse, (1) eriti selle artikli 17 lõike 3 punkti a,
   võttes arvesse nõukogu 30. novembri 2009. aasta direktiivi 2009/156/EÜ hobuslaste liikumist ja kolmandatest riikidest importimist reguleerivate loomatervishoiunõuete kohta, (2) eriti selle artikli 12 lõikeid 1 ja 4, artikli 15 punkti a, artikli 16 lõiget 2 ning artikli 19 sissejuhatavat lauset ja punkte a ja b,
   ning arvestades järgmist:
   
               (1)
            
            
               Direktiivis 2009/156/EÜ on kehtestatud elushobuslaste liitu importimist reguleerivad loomatervishoiunõuded. Dokumendis on muu hulgas sätestatud, et hobuslaste import liitu on lubatud ainult sellistest kolmandatest riikidest, kus ei ole kahe aasta jooksul esinenud hobuste Aafrika katku.
            
         
               (2)
            
            
               Komisjoni otsusega 92/260/EMÜ (3) on sätestatud loomatervishoiunõuded ja veterinaarsertifikaadid registreeritud hobuste ajutise, vähem kui 90 päeva kestva impordi jaoks. Selle otsuse II lisa E osas on sätestatud näidisveterinaarsertifikaadid registreeritud hobuste ajutiseks importimiseks E rühma määratud kolmandatest riikidest, kuhu kuuluvad muu hulgas Alžeeria, Kuveit, Maroko, Omaan, Katar, Tuneesia ja Türgi.
            
         
               (3)
            
            
               Kooskõlas Maailma Loomatervise Organisatsiooni (edaspidi „OIE“) delegaatide ülemaailmse assamblee 23. mail 2017 vastu võetud resolutsiooniga nr 27, (4) milles käsitletakse OIE liikmesriikide staatuse tunnustamist seoses hobuste Aafrika katkuga, lisatakse Alžeeria, Kuveit, Maroko, Omaan, Katar, Tuneesia ja Türgi nende OIE liikmesriikide nimekirja, mis on vabad hobuste Aafrika katkust.
            
         
               (4)
            
            
               Seepärast tuleks kohandada liitu ajutiseks importimiseks ette nähtud registreeritud hobuste suhtes kehtivaid ekspordieelse isolatsiooni ja hobuste Aafrika katku suhtes testimise nõudeid näidisveterinaarsertifikaatides, mida kasutatakse hobuste ajutise importimise puhul sellistest kolmandatest riikidest, mis on määratud otsuse 92/260/EMÜ II lisa E osas sätestatud E rühma, võttes arvesse, et OIE on tunnistanud Alžeeria, Kuveidi, Maroko, Omaani, Katari, Tuneesia ja Türgi ametlikult hobuste Aafrika katkust vabaks.
            
         
               (5)
            
            
               Komisjoni otsusega 2004/211/EÜ (5) on kehtestatud kolmandate riikide ja nende territooriumi osade loetelu, millest liikmesriigid peavad lubama liitu importida elushobuslasi ning elushobuslaste spermat, munarakke ja embrüoid.
            
         
               (6)
            
            
               Araabia Ühendemiraatide pädevad asutused on taotlenud luba importida liitu hobuslaste munarakke ja embrüoid. Nad on juba esitanud sertifikaadi ja küsimustiku ühele embrüokogumis- ja -tootmisrühmale heakskiitmiseks.
            
         
               (7)
            
            
               Kooskõlas otsuse 2004/211/EÜ artikliga 5 lubavad liikmesriigid hobuslaste munarakkude ja embrüote importi selle otsuse I lisa 2. ja 4. veerus loetletud kolmandatest riikidest või nende territooriumi osadest, millest on vastavalt lubatud ka registreeritud hobuslaste ning tõuaretuseks ja tootmiseks ettenähtud hobuslaste alaline import. Araabia Ühendemiraadid on juba nende riikide hulgas, kust on lubatud registreeritud hobuste ajutine import ja registreeritud hobuste sperma import.
            
         
               (8)
            
            
               Kuna Araabia Ühendemiraadid vastavad registreeritud hobuste ja registreeritud hobuste sperma impordi suhtes kehtivatele loomatervishoiutingimustele ning nende pädevad asutused on esitanud piisava teabe ühe embrüokogumis- ja -tootmisrühma heakskiidu kohta, peaksid liikmesriigid lubama sellest riigist pärit hobuste munarakkude ja embrüote importi.
            
         
               (9)
            
            
               Otsuseid 92/260/EMÜ ja 2004/211/EÜ tuleks seega vastavalt muuta.
            
         
               (10)
            
            
               Käesoleva otsusega ette nähtud meetmed on kooskõlas alalise taime-, looma-, toidu- ja söödakomitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Otsuse 92/260/EMÜ II lisa E osa muudetakse vastavalt käesoleva otsuse I lisale.
   Artikkel 2
   Otsuse 2004/211/EÜ I lisa muudetakse vastavalt käesoleva otsuse II lisale.
   Artikkel 3
   Käesolev otsus on adresseeritud liikmesriikidele.
   
      Brüssel, 11. oktoober 2017
      
         
            Komisjoni nimel
         
         
            komisjoni liige
         
         Vytenis ANDRIUKAITIS
      
   
   
      (1)  EÜT L 268, 14.9.1992, lk 54.
   
      (2)  ELT L 192, 23.7.2010, lk 1.
   
      (3)  Komisjoni 10. aprilli 1992. aasta otsus 92/260/EMÜ loomatervishoiunõuete ja veterinaarsertifikaatide kohta registreeritud hobuste ajutiseks impordiks (ELT L 130, 15.5.1992, lk 67).
   
      (4)  http://www.oie.int/fileadmin/Home/eng/Animal_Health_in_the_World/docs/pdf/Resolutions/2017/A27_RESO_2017_AHS.pdf
   
      (5)  Komisjoni 6. jaanuari 2004. aasta otsus 2004/211/EÜ, millega kehtestatakse kolmandate riikide ja nende territooriumi osade loetelu, millest liikmesriigid lubavad importida elushobuslasi ning hobuslaste spermat, munarakke ja embrüoid, ning millega muudetakse otsuseid 93/195/EMÜ ja 94/63/EÜ (ELT L 73, 11.3.2004, lk 1).
   
      I LISA
      Otsuse 92/260/EMÜ II lisa E osa muudetakse järgmiselt.
      
                  1)
               
               
                  III jaotise punkti d esimene taane asendatakse järgmisega:
                  
                              „—
                           
                           
                              lähteriigis
                              
                                          i)
                                       
                                       
                                          kas karantiinikeskuses, (3) või
                                       
                                    
                                          ii)
                                       
                                       
                                          Alžeeriast, Kuveidist, Marokost, Omaanist, Katarist, Tuneesiast, Türgist (1) või Araabia Ühendemiraatidest saatmise puhul määratletud ruumides ametliku veterinaarjärelevalve all (3),“;
                                       
                                    
                        
            
                  2)
               
               
                  III jaotise punkti i neljandas taandes asendatakse punkt ii järgmisega:
                  
                              „ii)
                           
                           
                              üks kord, ekspordile eelnenud kümne päeva jooksul võetud vereprooviga …, (5) ning selle testi tulemus oli negatiivne, kui hobune on ette nähtud lähetamiseks Alžeeriast, Kuveidist, Marokost, Omaanist, Tuneesiast, Türgist (1) või Araabia Ühendemiraatidest (3) (4);“.
                           
                        
            
   
      II LISA
      Otsuse 2004/211/EÜ I lisas asendatakse Araabia Ühendemiraate käsitlev kanne järgmisega:
      
         
                     „AE
                  
                  
                     Araabia Ühendemiraadid
                  
                  
                     AE-0
                  
                  
                     Kogu riik
                  
                  
                     E
                  
                  
                     X
                  
                  
                     X
                  
                  
                     X
                  
                  
                     —
                  
                  
                     —
                  
                  
                     X
                  
                  
                     —
                  
                  
                     —
                  
                  
                     X“